इयै जनेह् संतें च गै इक बड़े परम संत गुरू रविदास होर बी हे, जिंदा नांऽ अज्ज बी सूरज आंगर चमकदे होई लोकें गी रोशनी दस्सा करदा ऐ। संत रविदास जी दा जरम इक गरीब-नीम घर होआ हा बचपन थमां गै रविदास होर साधु-सैंते दी सेवा संगत करदे रौंह्‌दे हे। साधुऐं दी मंडलियें कन्नै गै अपना समां बतीत करदे हे। उंदी इस्सै आदत थमां नराज होइयै उंदे पिता नै उनेंगी घरा बक्ख करी दित्ता। रविदास होर फक्कड़ मस्त फकीर हे उनेंगी किसै किसमां दा लालच मुंढा थमां गै नेई हा। उनें इक झोपड़ी बनाइयै अपने टब्बरै दी गुजर करने आस्तै जुत्तियां गंड्ढने दा कम्म करी लैता।